CELEX: 62019CA0066
Language: et
Date: 2020-03-26 00:00:00
Title: Kohtuasi C-66/19: Euroopa Kohtu (kuues koda) 26. märtsi 2020. aasta otsus (Landgericht Saarbrückeni eelotsusetaotlus – Saksamaa) – JC versus Kreissparkasse Saarlouis (Eelotsusetaotlus – Tarbijakaitse – Direktiiv 2008/48/EÜ – Tarbijakrediidi lepingud – Taganemisõigus – Selle õiguse teostamise tähtaeg – Nõuded lepingus sisalduvale kohustuslikule teabele – Teave, mis seisneb üksnes järjestikustes viidetes liikmesriigi õigusnormidele)

29.6.2020   
            
            
               ET
            
            
               Euroopa Liidu Teataja
            
            
               C 215/17
            
         
      Euroopa Kohtu (kuues koda) 26. märtsi 2020. aasta otsus (Landgericht Saarbrückeni eelotsusetaotlus – Saksamaa) – JC versus Kreissparkasse Saarlouis
      (Kohtuasi C-66/19) (1)
      
      (Eelotsusetaotlus - Tarbijakaitse - Direktiiv 2008/48/EÜ - Tarbijakrediidi lepingud - Taganemisõigus - Selle õiguse teostamise tähtaeg - Nõuded lepingus sisalduvale kohustuslikule teabele - Teave, mis seisneb üksnes järjestikustes viidetes liikmesriigi õigusnormidele)
      (2020/C 215/20)
      Kohtumenetluse keel: saksa
      
         Eelotsusetaotluse esitanud kohus
      
      Landgericht Saarbrücken
      
         Põhikohtuasja pooled
      
      
         Hageja: JC
      
         Kostja: Kreissparkasse Saarlouis
      
         Resolutsioon
      
      
                  1.
               
               
                  Euroopa Parlamendi ja nõukogu 23. aprilli 2008. aasta direktiivi 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ, artikli 10 lõike 2 punkti p tuleb tõlgendada nii, et teabe hulgas, mis selle sätte kohaselt tuleb krediidilepingus selgelt ja kokkuvõtlikult esitada, on selle direktiivi artikli 14 lõike 1 teises lõigus ette nähtud taganemistähtaja arvutamise kord.
               
            
                  2.
               
               
                  Direktiivi 2008/48 artikli 10 lõike 2 punkti p tuleb tõlgendada nii, et sellega on vastuolus, kui krediidileping viitab selle direktiivi artiklis 10 nimetatud teabe osas riigisisesele õigusnormile, mis omakorda viitab asjaomase liikmesriigi õiguse teistele õigusnormidele.
               
            
         (1)  ELT C 139, 15.4.2019.